নেশামুক্ত ভারত যুবসমাজকে উদ্বুদ্ধ করতে চাকদহে আয়োজন করা হল ম্যারাথন দৌড়ের

চাকদহ: প্রধানমন্ত্রী নরেন্দ্র মোদির (Narendra Modi) ৭৫ তম জন্মবর্ষ উপলক্ষে নেশামুক্ত ভারত গড়ার বার্তা ছড়াতে আজ চাকদহে আয়োজিত হল এক বিশেষ ম্যারাথন দৌড়। নদীয়া (Nadia) জেলা দক্ষিণ শাখা যুব মোর্চার উদ্যোগে এই দৌড় শুরু হয় চাকদহ চৌমাথা থেকে, শেষ হয় গোরা চাঁদতলায়। প্রায় আড়াই কিলোমিটার দীর্ঘ এই দৌড়ে অংশ নেন প্রায় আড়াইশো যুবক-যুবতী।

আরও পড়ুন: নজর কাড়ছে শিল্পী ইন্দ্রনীলের মিনি দুর্গা

অনুষ্ঠানে উপস্থিত ছিলেন কৃষ্ণগঞ্জের বিধায়ক আশীষ বিশ্বাস ও চাকদহের বিধায়ক বঙ্কিম ঘোষ। আয়োজকদের দাবি, এ ধরনের উদ্যোগ যুব সমাজকে মাদক ও নেশা থেকে দূরে থাকতে উদ্বুদ্ধ করবে এবং স্বাস্থ্য সচেতনতার বার্তাও পৌঁছে দেবে সাধারণ মানুষের কাছে।